CELEX: 52021PC0308
Language: bg
Date: 2021-06-15
Title: Предложение за РЕГЛАМЕНТ НА СЪВЕТА за изменение на Регламент (ЕС) 2020/1706 на Съвета по отношение включването на автономни тарифни квоти на Съюза за определени продукти от риболов

ЕВРОПЕЙСКА КОМИСИЯ
            Брюксел, 15.6.2021
            COM(2021) 308 final
            2021/0143(NLE)
            Предложение за
            РЕГЛАМЕНТ НА СЪВЕТА 
            за изменение на Регламент (ЕС) 2020/1706 на Съвета по отношение включването на автономни тарифни квоти на Съюза за определени продукти от риболов
            (текст от значение за ЕИП)
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Регламент (ЕС) 2020/1706 на Съвета за откриване и управление на автономните тарифни квоти на Съюза за определени продукти от риболов за периода 2021—2023 година
                  1
                беше приет на 13 ноември 2020 г.
            
            
               Целта на регламента е да се гарантира конкурентоспособността на преработвателната промишленост на Съюза и да се избегне застрашаването на производството на продукти от риболов в Съюза, като се осигури подходящо снабдяване. За тази цел по силата на регламента се намаляват или суспендират вносните мита за редица продукти в рамките на квоти с подходящ обем. С него се определят и преработвателните операции („операции, отговарящи на изискванията“), при които квотите могат да се използват.
            
            
               На 31 януари 2020 г. Обединеното кралство се оттегли от Европейския съюз. Регламентът се основаваше на предположението, че ЕС и Обединеното кралство ще сключат споразумение за свободна търговия, което да се прилага след края на преходния период, така че търговските потоци между тях да могат да продължат и да не бъдат налагани вносни мита. В Споразумението за търговия и сътрудничество
                  2
                действително се предвижда безмитен и освободен от квоти достъп на продукти от риболов, но британските отвъдморски страни и територии (ОСТ) вече не са асоциирани с ЕС и съответно не се възползват от намаления на митата при износа на продукти от риболов за Съюза.
            
            
               Срокът на действие на допълнителните двустранни протоколи с Кралство Норвегия
                  3
                и с Исландия
                  4
               , в които се предвиждат квоти за определени видове риба и продукти от риболов, изтече на 30 април 2021 г. Тъй като към посочената дата преговорите за нови квоти още не бяха приключили, промишлеността на ЕС може да бъде изправена пред недостиг от безмитни продукти за преработка.
            
            
               Поради посочените причини е необходимо Регламент (ЕС) 2020/1706 на Съвета да бъде изменен, за да се отчетат последиците от отстраняването на британските ОСТ от търговския режим между ЕС и ОСТ и от изтичането на срока на действие на допълнителните протоколи с Норвегия и Исландия.
            
            
               •
                     Съгласуваност с действащите разпоредби в тази област на политиката
            
            
               Инициативата е в съответствие с последователната политика на ЕС от последните 20 години, насочена към осигуряване на подходящо снабдяване на преработвателната промишленост с продукти от риболов.
            
            
               2.
                     ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •
                     Правно основание
            
            
               Член 31 от Договора за функционирането на Европейския съюз.
            
            
               •
                     Субсидиарност (при неизключителна компетентност)
            
            
               Митата по Общата митническа тарифа са от изключителната компетентност на Съюза. Следователно принципът на субсидиарност не се прилага.
            
            
               •
                     Пропорционалност
            
            
               Избраната политика е пропорционална, тъй като за всеки продукт се разрешава само ограничено количество, при което се вземат предвид степента на използване, еднаквите условия на конкуренция между производителите от ЕС и от трети държави, добавената стойност и други търговски преференции.
            
            
               •
                     Избор на инструмент
            
            
               Целесъобразно е да се избере същият вид акт като този, който се изменя — в случая регламент на Съвета.
            
         
         
            
               3.
                     РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ
            
            
               •
                     Последващи оценки/проверки за пригодност на действащото законодателство
            
            
               Не се прилага.
            
            
               •
                     Консултации със заинтересованите страни
            
            
               Преди приемането на Регламент (ЕС) 2020/1706 на Съвета Комисията проведе консултации между януари и март 2020 г. с производители и преработватели от ЕС и органите на държавите членки чрез въпросник. На 29 февруари 2020 г. тя представи процедурата на Консултативния съвет по пазарите, в който са представени всички заинтересовани страни (промишлеността и НПО).
            
            
               Регламентът е балансиран и се основава на фактически и обективен анализ на наличните данни и информация. Той гарантира достатъчно конкурентно снабдяване за преработвателната промишленост на ЕС, като същевременно отчита интересите на европейските производители на продукти от риболов. След приемането му обаче някои държави членки и заинтересовани страни поискаха нови автономни тарифни квоти, за да се компенсира загубата на преференциалното третиране за продуктите от риболов с произход от британските ОСТ и изтичането на срока на преференциално третиране за продукти с произход от Норвегия и Исландия.
            
            
               Настоящото предложение се основава на становищата, получени от заинтересовани страни в процеса на приемане на регламента.
            
            
               •
                     Събиране и използване на експертни становища
            
            
               Не се прилага.
            
            
               •
                     Оценка на въздействието
            
            
               Оценка на въздействието не бе извършена. Целта на предложението е да се измени действащият регламент, чийто срок на действие изтича в края на 2023 г. Следователно не е необходимо да се извършва оценка на въздействието. Комисията обаче се консултира със заинтересованите страни от ЕС, преди предложението да се внесе за обсъждане в работната група на Съвета с цел да бъде прието от Съвета.
            
            
               •
                     Пригодност и опростяване на законодателството
            
            
               Не се прилага.
            
            
               •
                     Основни права
            
            
               Не се прилага.
            
            
               4.
                     ОТРАЖЕНИЕ ВЪРХУ БЮДЖЕТА
            
            
               Предложението няма въздействие върху бюджета на Комисията. То има отражение върху бюджета на ЕС, доколкото загубата на мита, които биха били събрани за вносните продукти, намалява приходите. Една от предложените квоти се отнася до продукт, за който понастоящем се прилага митническа ставка за най-облагодетелствана нация в размер на 6 % (калмари). Друга предложена квота се отнася до продукт, за който се прилага митническа ставка за най-облагодетелствана нация в размер на 20 % (херинги в саламура). Други две предложени квоти се отнасят до продукти, които от 15 февруари до 15 юни се възползват от суспендирането на мита. През останалата част от годината по отношение на замразената херинга се прилага митническа ставка за най-облагодетелствана нация от 15 %, а по отношение на замразената скумрия — аналогична ставка в размер на 20 %. Други две квоти се отнасят до продукти, по отношение на които се прилага митническа ставка за най-облагодетелствана нация в размер на 15 %, и една квота — до продукт, за който се прилага такава митническа ставка в размер на 18 %.
            
            
               5.
                     ДРУГИ ЕЛЕМЕНТИ
            
            
               •
                     Планове за изпълнение и механизми за мониторинг, оценка и докладване
            
            
               Не се прилага.
            
         
         
            
               •
                     Подробно разяснение на конкретните разпоредби на предложението
            
            
               Предлага се регламентът да бъде изменен, като се въведат следните нови годишни безмитни квоти:
            
            
               Калмар от вида Loligo gahi (Loligo gahi) (код по КН ex 0307 43 35) — 75 000 тона
            
            
               Тъй като британските ОСТ вече не са обхванати от Решението на ЕС за отвъдморско асоцииране и вече не се възползват от безмитен и освободен от квоти достъп до пазара на ЕС, от 1 януари 2021 г. вносът на калмари от вида Loligo gahi от Фолкландските острови подлежи на мито erga omnes в размер на 6 %.
            
            
               Херинги, консервирани в саламура (ex 1604 12 91 и ex 1604 12 99) — 15 000 тона (отцедено нетно тегло)
            
            
               Квота 09.0750 изтече на 30 април 2021 г.
            
            
               Херинги (Clupea harengus, Clupea pallasii), замразени, с изключение на филетата и другите меса от риби от позиция 0304 и с изключение на черния дроб, хайвера и семенната течност, за преработка (ex 0303 51 00) — 10 000 тона
            
            
               Квоти 09.0710 и 09.0812 изтекоха на 30 април 2021 г.
            
            
               Скумрия от видовете Scomber scombrus и Scomber japonicus, замразена, цяла, с изключение на черния дроб, хайвера и семенната течност (ex 0303 54 10) — 15 000 тона
            
            
               Квота 09.0712 изтече на 30 април 2021 г.
            
            
               Различни видове замразена риба (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) — 3 300 тона
            
            
               Квота 09.0713 изтече на 30 април 2021 г.
            
            
               Филета и половинки от херинга (Clupea harengus, Clupea pallasii), замразени (0304 86 00 и ex 0304 99 23) — 25 000 тона
            
            
               Квота 09.0714 изтече на 30 април 2021 г.
            
            
               Филета от морски костур (Sebastes spp.), пресни или охладени (0304 49 50) — 1 300 тона
            
            
               Квота 09.0811 изтече на 30 април 2021 г.
            
            
               
            
               2021/0143 (NLE)
            
            
               Предложение за
            
            
               РЕГЛАМЕНТ НА СЪВЕТА
            
         
         
            
               за изменение на Регламент (ЕС) 2020/1706 на Съвета по отношение включването на автономни тарифни квоти на Съюза за определени продукти от риболов
            
            
               (текст от значение за ЕИП)
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 31 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)С Регламент (ЕС) 2020/1706 на Съвета се откриват автономни тарифни квоти на Съюза за определени продукти от риболов за периода 2021—2023 г. и се предвижда начинът на управлението им
                  5
               . За всяка тарифна квота са определени подходящи обеми, за да се осигури достатъчно снабдяване на промишлеността на Съюза за посочения период. 
            
            
               (2)Снабдяването на ЕС с определени продукти от риболов понастоящем зависи от вноса от трети държави. През последните десетилетия се наблюдава непрекъснато нарастване на тази зависимост на Съюза за обезпечаване на неговото потребление на продукти от риболов. За да не бъде застрашено производството на продукти от риболов в Съюза и да се осигури достатъчно снабдяване на неговата преработвателна промишленост, митата за внос на калмари от вида Loligo gahi, херинги, консервирани в саламура, замразена херинга, замразена скумрия, замразени филета и половинки от херинга, филета от морски костур и различни видове замразена риба следва да бъдат суспендирани или намалени в рамките на тарифни квоти с подходящ обем.
            
            
               (3)Споразумението за търговия и сътрудничество
                  6
                между Съюза и Обединеното кралство се прилага временно от 1 януари 2021 г. В него се предвижда безмитен и освободен от квоти достъп на продукти от риболов с произход. Британските отвъдморски страни и територии (ОСТ) обаче вече не са асоциирани със Съюза и съответно не се възползват от намаления на митата при износа на продукти от риболов за Съюза.
            
            
               (4)Освен това срокът на действие на допълнителните двустранни протоколи с Исландия
                  7
                и Норвегия
                  8
               , в които се предвиждат квоти за определени видове риба и продукти от риболов, изтече на 30 април 2021 г. Тъй като преговорите за нови квоти няма да приключат преди изтичането на срока на действие на допълнителните двустранни протоколи, това може да доведе до недостиг на безмитни продукти от риболов за преработка в Съюза.
            
            
               (5)Поради посочените причини е необходимо Регламент (ЕС) 2020/1706 да бъде изменен, за да се преодолеят последиците от оттеглянето на Обединеното кралство от Съюза, свързани със загубата на преференциален статут на ОСТ, и от изтичането на срока на действие на допълнителните двустранни протоколи с Норвегия и Исландия.
            
            
               (6)Поради това регламентът следва да се прилага с обратно действие от 1 януари 2021 г.,
            
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Регламент (ЕС) 2020/1706 се изменя, както следва:
            
            
               1) в член 4, параграф 4 буква б) се заменя със следното:
            
            
               „б) нарязване на кръгчета и нарязване на ленти за материали от кодове по КН 0307 43 35, 0307 43 91, 0307 43 92 и 0307 43 99;“;
            
            
               2) приложението се изменя в съответствие с приложението към настоящия регламент.
            
            
               Член 2
            
         
         
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Той се прилага от 1 януари 2021 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        ОВ L 385, 17.11.2020 г., стр. 3.
               
               
                  
                     (2)
                  
                        ОВ L 444, 31.12.2020 г., стр. 14.
               
               
                  
                     (3)
                  
                        ОВ L 141, 28.5.2016 г., стр. 22.
               
               
                  
                     (4)
                  
                        ОВ L 141, 28.5.2016 г., стр. 18.
               
               
                  
                     (5)
                  
                        Регламент (ЕС) 2020/1706 на Съвета от 13 ноември 2020 г. за откриване и управление на автономните тарифни квоти на Съюза за определени продукти от риболов за периода 2021—2023 година (ОВ L 385, 17.11.2020 г., стр. 3).
               
               
                  
                     (6)
                  
                        Споразумение за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (OВ L 444, 31.12.2020 г., стр. 14).
               
               
                  
                     (7)
                  
                        Допълнителен протокол към Споразумението между Европейската икономическа общност и Република Исландия (OВ L 141, 28.5.2016 г., стр. 18).
               
               
                  
                     (8)
                  
                        Допълнителен протокол към Споразумението между Европейската икономическа общност и Кралство Норвегия (OВ L 141, 28.5.2016 г., стр. 22).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 15.6.2021
            COM(2021) 308 final
            ПРИЛОЖЕНИЕ 
            към
            Предложение за РЕГЛАМЕНТ НА СЪВЕТА
            за изменение на Регламент (ЕС) 2020/1706 на Съвета по отношение включването на автономни тарифни квоти на Съюза за определени продукти от риболов
            
               
         
         
            
               ПРИЛОЖЕНИЕ
            
            
            
               В таблицата в приложението към Регламент (ЕС) 2020/1706 се добавят следните вписвания:
            
            
            
                     
                        Пореден №
                     
                  
                  
                     
                        Код по КН 
                     
                  
                  
                     
                        Код по ТАРИК
                     
                  
                  
                     
                        Описание
                     
                  
                  
                     
                        Годишен размер на квотата (тонове)
                           1
                        
                     
                  
                  
                     
                        Мито за квотата
                     
                  
                  
                     
                        Период на квотата
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        Калмари от вида Loligo gahi, замразени, за преработка
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2021 г. — 31.12.2023 г.
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Херинги, с подправки и/или консервирани с оцет, в саламура, за преработка
                     
                  
                  
                     
                        15 000 (отцедено нетно тегло)
                     
                     
                  
                  
                     
                        0 %
                     
                  
                  
                     
                        1.5.2021 г. — 30.4.2022 г.
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500 (отцедено нетно тегло)
                     
                     
                  
                  
                     
                        0 %
                     
                  
                  
                     
                        1.5.2022 г. — 31.10.2022 г.
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Херинги (Clupea harengus, Clupea pallasii), замразени, за преработка
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021 г. — 30.4.2022 г.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022 г. — 31.10.2022 г.
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        Скумрия от видовете Scomber scombrus или Scomber japonicus, замразена, за преработка
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021 г. — 30.4.2022 г.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022 г. — 31.10.2022 г.
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Замразена риба, за преработка:
                     
                     
                     
                     
                     
                        Чилийски сафрид (Trachurus murphyi)
                     
                     
                     
                     
                        Други сафриди (Trachurus spp.), с изключение на Trachurus trachurus, Trachurus murphyi и сафрид от вида Caranx trachurus
                     
                     
                     
                     
                        Кобия (Rachycentron canadum)
                     
                     
                     
                        Други риби
                     
                     
                     
                     
                     
                     
                     
                        Морски лисици (Rajidae)
                     
                     
                     
                     
                        Чипура (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021 г. — 30.4.2022 г.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022 г. — 31.10.2022 г.
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Филета от херинга (Clupea harengus, Clupea pallasii), замразени, за преработка
                     
                     
                     
                        Половинки от херинга (Clupea harengus, Clupea pallasii) (пеперуди), замразени, за преработка
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021 г. — 30.4.2022 г.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022 г. — 31.10.2022 г.
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Филета от морски костур (Sebastes spp.), пресни или охладени, за преработка
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021 г. — 30.4.2022 г.
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022 г. — 31.10.2022 г.
                     
                  
               
            
            
            
         
         
            
                  
                     (1)
                  
                        Изразен в нетно тегло, освен ако е посочено друго.
               
               
                  
                     (2)
                  * От 15 февруари до 15 юни ползването на тарифната квота не се предоставя за стоки, които са декларирани за допускане за свободно обращение.
               
               
                  
                     (3)
                  * От 15 февруари до 15 юни ползването на тарифната квота не се предоставя за стоки, които са декларирани за допускане за свободно обращение.
               
               
                  
                     (4)
                  * От 15 февруари до 15 юни ползването на тарифната квота не се предоставя за стоки, които са декларирани за допускане за свободно обращение.